Publication: Magyar Közlöny
Issue: MK-2002-152 (Year: 2002, Number: 152)
Era: 1990-2004
Section: 5. számú melléklet a 2002. évi XLVIII. törvényhez
Paragraph Index: 1968

25. Cikk A Szervezet az Igazgatótanács határozata alapján egy vagy több Szerzõdõ Állammal e jegyzõkönyv ezen állam vagy államok vonatkozásában történõ végrehajtása céljából kiegészítõ megállapodásokat, továbbá hatékony mûködése és érdekeinek védelme céljából egyéb megállapodásokat köthet. Jegyzõkönyv az Egyezmény 69. Cikkének értelmezésérõl Kelt 1973. október 5-én A 69. Cikk nem értelmezhetõ oly módon, hogy az európai szabadalom alapján fennálló oltalom terjedelmét az igénypontokban használt szavak pontos, szó szerinti jelentése alapján kell érteni, és hogy a leírás és a rajzok kizárólag az igénypontokban található ellentmondások feloldására szolgálnak. Nem értelmezhetõ oly módon sem, hogy az igénypontok csupán iránymutatást adnának, és hogy a tényleges oltalmi kör kiterjedhet arra, ami a szakember számára a leírás és a rajzok vizsgálata után a szabadalmas igényeként megjelenik. Ezzel ellentétben az értelmezésnek e két magyarázat között oly módon kell állást foglalnia, hogy egyaránt biztosítsa a szabadalmas megfelelõ védelmét, valamint a jogbiztonságot harmadik személyek számára.”

Source: https://magyarkozlony.hu/hivatalos-lapok/54bb43ac7f90f5d8b8ba815c05dd6f110e425e53/dokumentumok/3eb54628c5c28fae12b636161b9bfdab7630838e/letoltes